b'\n_START_ARTICLE_\nGreitasis kovinio tiekimo laivas\n_START_PARAGRAPH_\nGreitasis kovinio tiekimo laivas (angl. fast combat support ship) \xe2\x80\x93 stambiausias JAV Karinio j\xc5\xabr\xc5\xb3 laivyno kovinio tiekimo laiv\xc5\xb3 tipas, naudojamas kaip degal\xc5\xb3 tanklaivis, amunicijos ir kit\xc5\xb3 atsarg\xc5\xb3 tiekimo laivas. Visi dabar naudojami greitieji kovinio tiekimo laivai priskirti Karini\xc5\xb3 j\xc5\xabr\xc5\xb3 perve\xc5\xbeim\xc5\xb3 junginiui. Korpuso numerio simbolis AOE. \xc5\xa0i\xc5\xb3 laiv\xc5\xb3 greitis ir ginkluot\xc4\x97 leid\xc5\xbeia jiems veikti su l\xc4\x97ktuvne\xc5\xa1i\xc5\xb3 kovini\xc5\xb3 grupi\xc5\xb3 laivais. Greitieji kovinio tiekimo laivai gauna naftos produktus, amunicij\xc4\x85 ir kitas atsargas i\xc5\xa1 tolimojo tiekimo laiv\xc5\xb3 ir po to paskirsto juos l\xc4\x97ktuvne\xc5\xa1i\xc5\xb3 kovin\xc4\x97s grup\xc4\x97s laivams. Tai suma\xc5\xbeina aptarnaujam\xc5\xb3 laiv\xc5\xb3 pa\xc5\xbeeid\xc5\xbeiamum\xc4\x85, nes laivai trumpiau b\xc5\xabna susijung\xc4\x99, kol perpumpuoja ir/ar perkrauna atsargas._NEWLINE_JAV tur\xc4\x97jo keturis Sacramento klas\xc4\x97s greituosius kovinio tiekimo laivus, kuri\xc5\xb3 pilnoji talpa buvo 53 000 ton\xc5\xb3 ir kurie tur\xc4\x97jo po du sraigtasparnius Boeing Vertol CH-46 Sea Knight. Sacramento klas\xc4\x97s laivai buvo i\xc5\xa1braukti i\xc5\xa1 laiv\xc5\xb3 s\xc4\x85ra\xc5\xa1o 2005 m.'